**ΘΕΜΑ:** Απαίτηση εκπόνησης και εφαρμογής Προγράμματος Ποιότητας Έργου

Ημερομηνία υποβολής : ***28/06/2024***

**Ερώτηση:** Καλησπέρα σας. Πότε απαιτείται η εκπόνηση και εφαρμογή Προγράμματος Ποιότητας σε εκτελούμενο Έργο. Συγκεκριμένα σχετικά με το άρθρο 158 του Ν. 4412/16 που αφορά ΠΠΕ: Η σύνταξή του απαιτείται μόνο για τα έργα με προϋπολογισμό άνω του 1.500.000 € ή και τα συγχρηματοδοτούμενα ανεξαρτήτου ποσού; (βλ. παρ. 3 άρθρο 158 Ν. 4412/16). Ευχαριστώ εκ των προτέρων.

**Απάντηση**

Η **μόνη διάταξη που αφορά στην απαίτηση εκπόνησης και εφαρμογής Προγράμματος Ποιότητας Έργου** στα Δημόσια έργα είναι αυτή του α΄εδαφ. Παρ. 2 του άρθρου 158 του Ν. 4412/16 *(«Ποιότητα στα δημόσια έργα - Πρόγραμμα Ποιότητας Έργου (Π.Π.Ε.)»):*

Η εκπόνηση και εφαρμογή Προγράμματος Ποιότητας Έργου (ΠΠΕ) απαιτείται σε κάθε Δημόσιο έργο (Κατασκευή ή και Μελέτη), του οποίου ο προϋπολογισμός δημοπράτησης, υπερβαίνει το ποσό 1.500.000 ευρώ χωρίς ΦΠΑ, σύμφωνα με την παρ.2 Άρθρου 158 Ν. 4412/2016 *(«Ποιότητα στα δημόσια έργα - Πρόγραμμα Ποιότητας Έργου (Π.Π.Ε.)»*. Οι οδηγίες σχετικά με την εκπόνηση και εφαρμογή του ΠΠΕ αναλύονται διεξοδικά στις διατάξεις των αποφάσεων ΔΕΕΠ/οικ.502/13.10.2000 (Β` 1265), ΔΙΠΑΔ/οικ. 611/24.7.2001 (Β` 1013 ), ΔΙΠΑΔ/οικ.501/1.7.2003 (Β` 928) του Υφυπουργού Περιβάλλοντος, Χωροταξίας και Δημόσιων Έργων.

Στην διάταξη του α΄εδαφ. Παρ. 2 του άρθρου 158 του Ν. 4412/16 υπάρχει η πρόβλεψη διενέργειας Ποιοτικών ελέγχνων των κατασκευαζόμενων έργων και από ειδικό Σύμβουλο (Ε.ΣΠ.ΕΛ.) που προσλαμβάνεται με απόφαση του Υπουργού Οικονομίας και Οικονομικών ύστερα από σχετικό διαγωνισμό (Αφορά Στα εκτελούμενα δημόσια έργα, που συγχρηματοδοτούνται από πόρους της Ευρωπαϊκής Ένωσης).

Περισσότερα στο site: Dimosies-Symvaseis.gr , και συγκεκριμένα στο link: <https://dimosies-symvaseis.gr/index.php/ektelesi-epivlepsi-ergon/648-kefalaio-th-poiotita-dimosion-ergon/z-3-programma-poiotitas-ergou-p-p-e>

⦁ ΕΚΤΕΛΕΣΗ & ΕΠΙΒΛΕΨΗ ΕΡΓΩΝ / ΚΕΦΑΛΑΙΟ Ζ΄. ΠΟΙΟΤΗΤΑ ΔΗΜΟΣΙΩΝ ΕΡΓΩΝ / Ζ.3 Πρόγραμμα Ποιότητας Έργου (Π.Π.Ε.)